पाएं अपने शहर की ताज़ा ख़बरें और फ्री ई-पेपरडाउनलोड करें
कोविड पेशेंट की सुविधाओं के लिए बढ़ाई गई सुविधा का जायजा लेने आधी रात को कलेक्टर अविचल चतुर्वेदी कोविड केयर सेंटर पहुंच गए। वहां पर उन्होंने देखा कि वार्ड में नर्सिंग स्टाफ नजर ही नहीं आ रहा था। परिजन ही अपने पेशेंट को संभाल रहे थे। उन्होंने नर्सिंग स्टाफ के बारे में पूछा तो पता लगा कि उनके कमरे दूर है। इसके बाद वार्ड के बाहर ही नर्सिंग स्टेशन बनाने के लिए प्रभारी अधिकारी को निर्देश दिए।
कलेक्टर चतुर्वेदी ने वार्ड में भर्ती मरीजों से भी सीधी बात की। आक्सीजन से मिलने से लेकर दूसरी सुविधाओं के बारे में पूछताछ की। इसके बाद कलेक्टर ने नगर परिषद आयुक्त श्रवण विश्नोई से बात करके ट्रोलियां और अतिरिक्त सिलेंडर खरीदने की कार्रवाई करने की बात कही। साथ ही डॉक्टर, नर्सिंग स्टाफ का रोटेशन रजिस्टर बनाकर वार्ड के बाहर नर्सिंग स्टेशन जरूर बनाए।
अस्पताल में भर्ती रोगियों से रूबरू होकर आक्सीजन सिलेण्डर की उपलब्धता, दवाईयां मिलने के बारे में पूछा और आक्सीजन लेवल को जांच कर देखा। उन्होंने मरीजों से पूछा की डॅाक्टर नियमित रूप से आते है या नहीं । उन्होनें नगर परिषद आयुक्त को निर्देश दिए कि अस्पताल में सफाई कर्मचारियों की उपस्थिति की नियमित रूप से जांच करें तथा आयुक्त से उनकी उपस्थित को सत्यापित करवाए। पेरामेडिकल स्टाफ को मोटीवेट करते हुए कहा कि इस समय हमेंं उपलब्ध संसाधनों का अधिकतम उपयोग करते हुए हिम्मत के साथ काम करना है। इस दौरान उपखंड अधिकारी धोद मिथलेश कुमार, अस्पताल के प्रभारी अधिकारी डॉ. देवेन्द्र दाधीच, नगर परिषद आयुक्त श्रवण कुमार विश्नोई सहित पेरामेडिकल स्टाफ मौजूद रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn